तिरुवनन्तपुरम का संधिविच्छेद है: तिरुवनन्तपुरम = "तिरु"+ "अनन्त"+ "पुरम्"
"तिरु" एक दक्षिण भारतीय आदरसूचक आद्याक्षर है (जैसे कि - तिरुचिरापल्ली,तिरुपति,तिरुवल्लुवर) जिसका हिन्दी समानान्तर है "श्री" (जैसे - श्रीमान, श्रीकाकुलम्, श्रीनगर, श्रीविष्णु इत्यादि)। "अनन्त" भगवान अनन्त के लिए हैं तथा संस्कृत शब्द "पुरम्" का अर्थ है घर, वासस्थान।

इसका शाब्दिक अर्थ होता है "भगवान अनन्त का वासस्थान"। भगवान अनन्त, हिन्दू मान्यताओं के अनुसार, शेषनाग हैं जिनपर भगवान विष्णु का विराजते हैं। यहां का श्री पद्मनाभस्वामी मंदिर, जहां भगवान विष्णु शेषनाग जी पर आराम की मुद्रा में बैठे हैं, नगर की पहचान बन गया है।

अंग्रेजो के शासन के दौरान इसे "त्रिवेन्द्रम" के नाम से भी जाना जाता था। १९९१ में राज्य सरकार ने इसका नाम बदलकर तिरुअनन्तपुरम् कर दिया। हंलांकि अब भी त्रिवेन्द्रम नाम बहुत प्रयुक्त होता है।

शंखुमुखम बीच
कनककुन्नु महल
नाम
आट्टुकाल देवी का मंदिर